b'\n_START_ARTICLE_\nSavez za \xc5\xbeeljeznicu\n_START_PARAGRAPH_\nSavez za \xc5\xbeeljeznicu je neprofitna krovna udruga svih zainteresiranih dionika za boljitak \xc5\xbeeljezni\xc4\x8dkog prometa u Hrvatskoj,\xc2\xa0koja promovira prednosti ekolo\xc5\xa1ki prihvatljivog, energetski u\xc4\x8dinkovitog, sigurnog, suvremenog i ekonomi\xc4\x8dnog \xc5\xbeeljezni\xc4\x8dkog prometa. Osnovan je 2008. godine, sa sjedi\xc5\xa1tem u Zagrebu, kao neprofitna i nevladina organizacija. Savez upozorava na nedostatke u prometnom sustavu, posebno \xc5\xbeeljezni\xc4\x8dkom dijelu, ali ih ujedno poku\xc5\xa1ava i ukloniti. Trenutno, Savez za \xc5\xbeeljeznicu broji vi\xc5\xa1e od 30 \xc4\x8dlanica, me\xc4\x91u kojima su i profitne i one neprofitnog tipa poput raznih udruga. Tako se me\xc4\x91u \xc4\x8dlanstvom mo\xc5\xbee na\xc4\x87i od H\xc5\xbd Carga, Putni\xc4\x8dkog prijevoza i Infrastrukture, preko Fakulteta prometnih znanosti, privatnih tvrtki poput Altpro-a, Luke Split, pa sve do sindikata i KUD-a \xe2\x80\x9d\xc5\xbdeljezni\xc4\x8dar\xe2\x80\x9d Zagreb._NEWLINE_Glavne aktivnosti Saveza jesu organizacija doga\xc4\x91anja, lobiranje, odnosi s javno\xc5\xa1\xc4\x87u i projekti. Jedan od glavnih strate\xc5\xa1kih ciljeva Saveza promicanje je \xc5\xbeeljeznice kao ekolo\xc5\xa1ki najpovoljnijeg i energetski naju\xc4\x8dinkovitijeg prijevoznika na kopnu. Glavna partnerska organizacija Saveza je njema\xc4\x8dka udruga Allianz pro Schiene._NEWLINE_Savez za \xc5\xbdeljeznicu promovira kori\xc5\xa1tenje usluga \xc5\xbeeljezni\xc4\x8dkog prometa u Hrvatskoj, al i \xc5\xa1ire, utje\xc4\x8de na primjenu najvi\xc5\xa1ih europskih i svjetskih standarda u ovom na\xc4\x8dinu prometa, te nastoji utjecati na porast udjela \xc5\xbeeljezni\xc4\x8dkog prometa u cjelokupnom prometnom sustavu, dok posebnu pa\xc5\xbenju obra\xc4\x87a na zadovoljstvo svih korisnika usluga \xc5\xbeeljezni\xc4\x8dkog prometa._NEWLINE_Misija Saveza za \xc5\xbeeljeznicu_NEWLINE_- Promoviranje kori\xc5\xa1tenja usluga \xc5\xbeeljezni\xc4\x8dkog prometa u Republici Hrvatskoj_NEWLINE_- Primjena najvi\xc5\xa1ih europskih i svjetskih standarda s posebnim naglaskom na odr\xc5\xbeivi razvoj Republike Hrvatske_NEWLINE_- Porast udjela \xc5\xbeeljezni\xc4\x8dkog prometa u prometnom sustavu RH_NEWLINE_- Zadovoljstvo svih korisnika usluga \xc5\xbeeljezni\xc4\x8dkog prometa_NEWLINE_Vizija Saveza za \xc5\xbeeljeznicu_NEWLINE_- Pove\xc4\x87anje informiranost javnosti o \xc5\xbeeljezni\xc4\x8dkom prometu u Republici Hrvatskoj, te da gra\xc4\x91anima \xc5\xbeeljezni\xc4\x8dki promet postane po\xc5\xbeeljan izbor kako za transport dobara, tako i za putovanja_NEWLINE_- Svi oni koji su poslovno i radno uklju\xc4\x8deni u sustav \xc5\xbeeljezni\xc4\x8dkog prometa trebaju biti informirani o svjetskim trendovima, te ostvarivati svoj maksimum u podizanju kvalitete usluga i primjeni tehnolo\xc5\xa1kih razvoja na \xc5\xbeeljeznici_NEWLINE_- Poticanje znanstvenih istra\xc5\xbeivanja koja su u skladu s misijom, te osigurati da ona budu u korak najvi\xc5\xa1im dostignu\xc4\x87ima \xc5\xbeeljezni\xc4\x8dkog prometa, a okrenuta primjenjivosti u praksi i konkretnim akcijama koja iz tih istra\xc5\xbeivanja proisti\xc4\x8du_NEWLINE_Projekti Saveza za \xc5\xbeeljeznicu_NEWLINE_Kako bi djelovao u skladu s vlastitim na\xc4\x8delima i planovima rada, Savez za \xc5\xbeeljeznicu uklju\xc4\x8dio se u niz doma\xc4\x87ih i me\xc4\x91unarodnih projekata koji uklju\xc4\x8duju prometna istra\xc5\xbeivanja, prezentiranje prednosti \xc5\xbeeljezni\xc4\x8dkog i ostalog javnog prijevoza, lobiranja i sl._NEWLINE_EU projekti - FP7 \xe2\x80\x93 Framework Programme Seven:_NEWLINE_USEmobility - istra\xc5\xbeivao je \xc5\xa1to to motivira ljude na prelazak na ekolo\xc5\xa1ki prihvatljive na\xc4\x8dine javnog prijevoza, te je predstavljao suradnju s putni\xc4\x8dkim i organizacijama potro\xc5\xa1a\xc4\x8da, za razvoj koncepta multimodalne mobilnosti europskih gra\xc4\x91ana_NEWLINE_ACROSSEE - projekt koji se bavi pobolj\xc5\xa1anjem teretnog prekograni\xc4\x8dnog prometa u cijeloj Jugoisto\xc4\x8dnoj Europi_NEWLINE_RAIL4SEE - projekt koji se bavi pobolj\xc5\xa1anjem me\xc4\x91ugradskog putni\xc4\x8dkog prijevoza u jugoisto\xc4\x8dnoj Europi_NEWLINE_LivingRAIL - projekt je to koji razvija scenarije o stanju \xc5\xbeivotnih stilova, kultura, mobilnosti i gospodarskih aktivnosti u Europi do 2050. te istra\xc5\xbeuje \xe2\x80\x8b\xe2\x80\x8bviziju o budu\xc4\x87oj ulozi ekolo\xc5\xa1ki svjesne, elektrificirane \xc5\xbeeljeznice. Projekt uz pomo\xc4\x87 analiti\xc4\x8dkog rada na osnovu primjera dobrih praksi dana\xc5\xa1njice istra\xc5\xbeuje kako \xc5\xbeeljeznice i ostali modovi javnog prijevoza mogu doprinijeti kvalitetnoj viziji Europe u sustavu prostornog i urbanisti\xc4\x8dkog planiranja, prometne politike i drugih podru\xc4\x8dja._NEWLINE_Ostali projekti_NEWLINE_- Integrirani javni prijevoz putnika u Vara\xc5\xbedinskoj i Me\xc4\x91imurskoj \xc5\xbeupaniji - Intermodalni prijevoz tereta u Republici Hrvatskoj - Pove\xc4\x87anje sigurnosti na \xc5\xbeeljezni\xc4\x8dko-cestovnim prijelazima u razini - Studija mobilnosti za grad Lepoglavu - temelji se na terenskim i drugim istra\xc5\xbeivanjima, te isporu\xc4\x8duje jasne smjernice o tome kako zna\xc4\x8dajno pobolj\xc5\xa1ati javni prijevoz i op\xc4\x87u mobilnost gra\xc4\x91ana na podru\xc4\x8dju grada Lepoglave i op\xc4\x87ine Bednja - dva projekta za Energetski institut Hrvoje Po\xc5\xbear u Zagrebu: "Utvr\xc4\x91ivanje pojedina\xc4\x8dnih prometnih prometnu potra\xc5\xbenju za grad Zagreb" i "Utvr\xc4\x91ivanje putni\xc4\x8dkih i teretnih \xc5\xbeeljezni\xc4\x8dki zaliha u \xc5\xbeeljezni\xc4\x8dkom \xc4\x8dvoru Zagreba", realizirana krajem 2012._NEWLINE_Bro\xc5\xa1ure_NEWLINE_- Revitalizacija industrijskih kolosijeka , Zagreb, 2010_NEWLINE_- Mobilnost gra\xc4\x91ana Hrvatske s primjerima iz Vara\xc5\xbedinske \xc5\xbeupanije, Zagreb, 2013_NEWLINE__NEWLINE_Udruga je osnovana 10. travnja 2008.'